open-index/open-wikipedia-markdown huggingface dataset:
Odisejs

thumb|Odiseja skulptūra
**Odisejs** () bija Senās Grieķijas karavaronis, Itakas ķēniņš un tēls Homēra darbos "Iliāda" un "Odiseja". Odiseja sieva bija Pēnelope, dēls Tēlemahs.

Eposā "Iliāda" aprakstīta viņa piedalīšanās Trojas karā, kad pēc ilgstoša nesekmīga Trojas aplenkuma grieķi guva uzvaru lielā mērā pateicoties Odiseja ieteikumam par Trojas zirga izgatavošanu, kurā paslēpās grieķu karavīri. Kad trojieši zirgu ievilka pilsētā, no tā naktī izkāpa grieķu karavīri un atvēra vārtus savam karaspēkam. Tādējādi grieķi guva uzvaru karā.

Odiseja atgriešanās mājās pēc Trojas kara ilga desmit gadus. Viņa piedzīvojumus šajā ceļā Homērs aprakstījis savā darbā "Odiseja".

## Ārējās saites
Ihtioloģija

thumbnail|235px|Dažādas saldūdens zivis. Paskaidrojumi somu valodā
**Ihtioloģija** (, *ichthys* — ‘zivis’; , *logos* — ‘mācība’) ir zooloģijas nozare, kurā tiek pētītas zivis — to uzbūve, uzvedība, attīstība, evolūcija, sistemātika un citas lietas saistībā ar tām. Ihtioloģija ir cieši saistīta ar tādām zinātnes nozarēm kā hidrobioloģiju, jūras bioloģiju, limnoloģiju, hidroloģiju un citām zinātnēm, kas saistītas ar ūdeni.

## Ārējās saites
Paleozojs

thumbnail|235px|Devona periodā radušies pirmatnējie augi mākslinieka skatījumā
**Paleozojs** (, *palaios* — ‘sens, vecs’) ir ģeoloģiskās laika skalas ēra, kas ietilpst fanerozoja eonā, un sīkāk dalās 6 ģeoloģiskajos periodos: kembrijā, ordovikā, silūrā, devonā, karbonā un permā. Paleozojs sākās aptuveni 542 miljoni gadu pirms mūsdienām un beidzās 251 miljoni gadu pirms mūsdienām, kad notika tā sauktā perma-triasa izmiršana. Pirms paleozoja bija neoproterozojs, bet pēc tam — mezozojs.

Paleozoja ērā notika krasas Zemes ģeoloģiskas, klimata un evolūcijas pārmaiņas. Kembrija periodā notika straujš dzīvas dabas daudzveidības pieaugums, kas tiek saukts arī par kembrija eksploziju. Devona periodā radās pirmie sauszemes augi, kā arī pirmie sauszemes mugurkaulnieki.

## Ārējās saites
2005. gada Latvijas čempionāts šahā

**2005. gada Latvijas šaha čempionāts** bija Latvijas šaha čempionāti vīriešiem un sievietēm.

## Turnīra gaita
Latvijas 2005. gada šaha čempionāts vīriešiem notika no 13. līdz 21. maijam Rīgā. Šoreiz tika nolemts atteikties no iepriekšējos gados ierastās Šveices sistēmas, un dalībnieki atkal sacentās katrs ar katru pēc riņķa sistēmas. Tāpat kā pērn Edvīns Ķeņģis turnīru uzsāka ar zaudējumu — šoreiz pret Jevgeņiju Svešņikovu, taču finišā par puspunktu apsteidza gan Svešņikovu, gan Arturu Neikšānu. Ķeņģim tā bija astotā uzvara Latvijas čempionātos.

Latvijas 2005. gada šaha čempionāts sievietēm notika no 13. līdz 21. maijam Rīgā. Piecas spēcīgākās šahistes sacentās divu apļu turnīrā. Turnīrā visvairāk uzvaru izcīnīja un pelnīti uzvarēja Laura Rogule, tādējādi izcīnot savu otro Latvijas čempiones titulu. Otro vietu ieguva Ingūna Erneste, bet trešā palika Ilze Bērziņa.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  2005. gada Latvijas vīriešu šaha čempionāta partijas
*  2005. gada Latvijas sieviešu šaha čempionāta partijas

## Literatūra
* Žurnāls "Latvijas šaha vēstnesis", Rīga, 2005.
2006. gada Latvijas čempionāts šahā

**2006. gada Latvijas šaha čempionāts** - Latvijas šaha čempionāti vīriešiem un sievietēm.

## Turnīra gaita
Latvijas 2006. gada šaha čempionāts vīriešiem notika no 28. februāra līdz 9. martam Rīgā. Par turnīra favorītu pirms sacensībām tika uzskatīts astoņkārtējais Latvijas čempions, lielmeistars Edvīns Ķeņģis, taču veiksmīgāks šoreiz bija Normunds Miezis, kas par puspunktu apsteidza savu galveno konkurentu. Miezim tā bija otrā uzvara Latvijas čempionātos pēc pirmā panākuma 1991. gadā.

Latvijas 2006. gada šaha čempionāts sievietēm notika no 28. februāra līdz 9. martam Rīgā. Laura Rogule pēc sīvas cīņas ar Ilzi Bērziņu un Tatjanu Voronovu uzvarēja otro gadu pēc kārtas un ieguva savu trešo Latvijas čempiones titulu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  2006. gada Latvijas čempionāta šahā vīriešiem partijas

## Literatūra
* Žurnāls "Latvijas šaha vēstnesis", Rīga, 2006.
Abavnieki

**Abavnieki** (agrāk arī **Jaunsāti**) ir ciems Tukuma novada Jaunsātu pagastā, pagasta centrs. Izvietojies pagasta ziemeļdaļā Abavas kraisajā krastā  no novada centra Tukuma un  no Rīgas.

Apdzīvotā vieta izveidojusies padomju gados pie bijušās Jaunsātu mācītājmuižas kā ciema padomes (no 1981. gada) un kolhoza «Draudzība» ciemats. Abavniekos atrodas Pūres un Jaunsātu pagastu pārvaldes pakalpojumu centrs, tautas nams, bibliotēka, Jaunsātu pasta nodaļa, feldšeru punkts, aptieka, veikals.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Jaunsāti

Jaunsāti var būt:

*Abavnieku agrākais nosaukums
*Jaunsāti - ciems Tukuma novada Jaunsātu pagastā
Kukšas

**Kukšas** ir ciems Tukuma novada Jaunsātu pagastā. Izvietojusies pagasta rietumdaļā Vēdzeles krastā  no pagasta centra Abavniekiem,  no novada centra Tukuma un  no Rīgas. Apdzīvotā vieta izveidojusies ap bijušo Kukšu muižas *(Kukschen)* centru. Vēstures dokumentos Kukšu muižas nosaukums pirmo reizi minēts 1530. gadā, kad ordeņa mestrs Valters fon Pletenbergs izlēņoja savam ordeņa bruņiniekam Berndtam Tidvicam (Tidevicam) trīs Kandavas draudzē esošās zemnieku saimniecības, kurās saimniekoja trīs brāļi Kuki (Kucki): Pēteris, Jēkabs un Klāvs. No 1945. līdz 1954. gadam Kukšas ir Kukšu ciema padomes centrs. Muižas apbūve ar parku ir valsts nozīmes arhitektūras piemineklis. Netālu no pils vairāki dižkoki. Muižas pilī ierīkots viesu nams.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kārlis Popers

**Kārlis Raimunds Popers** (, ; dzimis , miris ) bija austriešu-britu ebreju izcelsmes filozofs un Londonas Ekonomikas skolas profesors. Viņš tiek uzskatīts par vienu no izcilākajiem 20. gadsimta zinātnes filozofijas pārstāvjiem. Tāpat viņš rakstīja par sociālo un politisko filozofiju. K. Popers bija pretinieks visiem skepticisma veidiem un formām, konvencionālismam, relatīvismam zinātnē. Dzīves laikā saņēmis vairākus apbalvojumus un pagodinājumus.

## Ārējās saites

## Atsauces
Akordeons

thumbnail|200px|Akordeons (augšā) un bajāns (apakšā)
**Akordeons** ir mēlīšu tipa mūzikas instruments, kam gaisu pievada ar rokām darbināmas plēšas, un tas atgādina kasti, kurai vienā pusē ir taustiņi, bet otrajā pusē — pogas. Akordeonu, kuriem abās pusēs ir pogas, sauc par bajānu. Lai gan skaņa no akordeoniem netiek iegūta, pūšot gaisu no mutes, to tomēr pieskaita pie pūšamajiem instrumentiem.
thumb|Akordeona basa akordu shēma.
Akordeoniem ir ļoti daudzveidīga basu sistēma: akordeonam var būt 120, 96, 80, 72, 60, 48, 40, 32 un pat 24 basu taustiņi. Atkarībā no basu skaita, tie ir izkārtoti vismaz 4 rindās. 

## Skatīt arī
* Harmonikas
* Bandoneons

## Atsauces
Pļava

thumb|300px|Pļavas augi
**Pļava** ir ekosistēmas veids — augājs, kuru veido galvenokārt daudzgadīgie lakstaugi, it sevišķi zālaugi un grīšļi. Pļavām raksturīgs pietiekams vai pat pārmērīgs mitrums, kā arī zelmenis un izteikta velēna. Atsevišķi mēdz izdalīt kalnu pļavas jeb alpīnās pļavas un palieņu pļavas.

Zem pļavu augiem palielināta virsmas mitruma un gruntsūdeņu tuvas klātbūtnes apstākļos veidojas pļavu augsnes. Tām raksturīgs izteikts humusa horizonts, to apakšdaļā mēdz būt gleja horizonts. Pļavu augsnēm raksturīga karbonātu klātbūtne.

Latvijā pļavas dabīgā ceļā veidojas maz, jo tās atrodas mežu zonā. Vairums Latvijas pļavu ir cilvēka darbības — noganīšanas vai pļaušanas — radītas.

Jo pļava ir vecāka un ilgstošāk tāda tiek uzturēta, jo tajā ir lielāka augu daudzveidība. Apmēram 1% no Latvijas teritorijas aizņem pļavas, kurās ir daudz vērtīgu augu sugu - aizsargājamo augu, ārstniecības augu, lopbarībā izmantojamo augu. 

Pļavās aug ārstniecības augi Pelašķis, rasaskrēsliņi, ķimenes, asinszāles, brūnvālītes, Parastais deviņvīruspēks, Gaiļbiksīte, īstā madara. Aizsargājamas ir bezdelīgactiņas, dzegužpirkstītes un naktsvijoles. No saimnieciskā viedokļa vērtīgi lakstaugi ir āboliņi, dedestiņas, timotiņi, auzenes, lapsastes.

Augu kopas, kas izveidojušās kādā konkrētā pļavā, ir atkarīgas no augšanas apstākļiem, galvenokārt mitruma un augsnes skābuma.

Lielākā daļa Latvijas pļavu ir vidēji mitras. Tur aug āboliņi, kamolzāles, usnes, auzenes, skarenes, timotiņi, pulkstenītes, ceļtekas. Zelmenis šādās pļavās ir blīvs un vidēji augsts, tās var izmantot siena pļaušanai.

Ganībās un pļavās, kas izveidojušās, atstājot atmatā (neapstrādājot) tīrumus, augsne mēdz būt vidēji skāba. Parasti šādās pļavās sastopami augi, kam lapas sakārtotas rozetē vai augi ar ložņājošu stublāju. 

Pļavās sastopami arī indīgi augi:
* driģenes;
* naktenes;
* velnābols;
* gundegas (Gundegu dzimta).

## Skatīt arī
* Randu pļavas
* Klāni

## Ārējās saites
* Pļavas 
* Ziņojums par ES nozīmes īpaši aizsargājamo vērtību stāvokli Latvijā atklāj nelabvēlīgu situāciju
Pols Allens

**Pols Allens** (; —) bija amerikāņu biznesa magnāts, investors un filantrops. Viņš kopā ar Billu Geitsu dibināja uzņēmumu *[[Microsoft]]*. 2012. gada martā Pols Allens tika atzīts par 48. bagātāko pasaules cilvēku, tobrīd viņa īpašumu kopējā vērtība tika lēsta ap 14,2 miljardiem USD. Pols Allens bija arī uzņēmuma *[[Vulcan Inc.]]* priekšsēdētājs.

Pols Allens bija arī divu profesionālu sporta klubu īpašnieks. Tie bija Nacionālās futbola līgas (NFL) klubs Sietlas "Seahawks" un Nacionālās basketbola asociācijas (NBA) klubs Portlendas "Trail Blazers". Viņš bija arī *[[Seattle Sounders FC]]* līdzīpašnieks, kas ir ASV augstākās futbola līgas (MLS) komanda.

## Atsauces

## Ārējās saites
Renault

***Renault S.A.*** (izrunā kā *Reno S.A.*) ir Francijas autobūves kompānija, kas ražo "Renault" markas automobiļus. Kompānijas galvenais birojs atrodas Parīzes piepilsētā Buloņā-Bijankūrā.

Uzņēmumam kopš 1999. gada pieder Rumānijas autoražotājs *[[Automobile Dacia|Dacia]]*, kā arī tas ir lielākais akciju īpašnieks Japānas autobūves uzņēmumā *[[Nissan]]*.

## Pašreizējie Eiropas modeļi

File:Renault 5 E-Tech Electric Auto Zuerich 2024 DSC 6501.jpg|Renault 5 E-Tech
File:Renault 4 E-Tech Electric - 02.jpg|Renault 4 E-Tech
File:Renault Clio V IMG 4178.jpg|Renault Clio
File:2024 Renault Captur II IMG 9306.jpg|Renault Captur
File:2022 Renault Megane E-Tech Techno EV Front.jpg|Renault Megane E-Tech
File:Renault Symbioz IMG 0648.jpg|Renault Symbioz
File:Renault Arkana (CMF-B) IMG 5628.jpg|Renault Arkana
File:Renault Scénic E-Tech Electric 220 Long Range Techno – f 30062024.jpg|Renault Scenic E-Tech
File:Renault Austral IMG 9413.jpg|Renault Austral
File:Renault Espace VI IMG 9423.jpg|Renault Espace
File:2024 Renault Rafale Techno esprit Alpine HEV - 1199cc 1.2 (200PS) Petrol Hybrid - Flame Red - 07-2024, Front.jpg|Renault Rafale
File:Renault Kangoo III 1X7A1519.jpg|Renault Kangoo


## Ārējās saites

*
2008. gada Latvijas čempionāts šahā

**2008. gada Latvijas šaha čempionāts** - Latvijas atklātais šaha čempionāts, kas notika no 5. līdz 10. decembrim 2008. gadā atpūtas bāzē "Mežezers" Pļaviņu novadā.

## Turnīra gaita
Pēc veiksmīgi aizvadītajiem 2006. gada šaha čempionātiem nākamajā, 2007. gadā neizdevās sarīkot kārtējos Latvijas šaha čempionātus. Izeja no krīzes nāca tikai 2008. gada nogalē, kad Pļaviņu novada atpūtas bāzē "Mežezers" tika noorganizēts turnīrs pēc Šveices sistēmas 9 kārtās, kas kļuva par 2008. gada Latvijas atklāto čempionātu. Pirmo reizi vīrieši un sievietes sacentās vienā turnīrā, bet čempions tika noskaidrots atsevišķā ieskaitē, ņemot vērā labākos sasniegtos rezultātus.

Lai gan lielmeistars Jevgeņijs Svešņikovs 4. kārtā zaudēja 2006. gada Latvijas čempionam Normundam Miezim, tomēr pret pārējiem pretiniekiem viņš spēlēja daudz veiksmīgāk par konkurentiem un pārliecinoši izcīnīja pirmo vietu. Tas Svešņikovam bija otrais Latvijas čempiona tituls. Miezis vienīgais nezaudēja nevienā partijā un palika otrais, bet trešo vietu sliktāka koeficienta dēļ ieņēma Vitālijs Samoļins.

Sievietēm labāku rezultātu parādīja Ilze Bērziņa un Ingūna Erneste, bet labāka koeficienta dēļ par uzvarētāju atzina Bērziņu. Tas bija viņas otrais Latvijas čempiones tituls. Trešo vietu ieguva 2006. gada čempione Laura Rogule.

## Latvijas atklātā šaha čempionāta turnīra tabula
:

## Atsauces
Beščadu apriņķis

**Beščadu apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Lesko un Pšemislas apriņķiem, kā arī Ukrainu. Visretāk apdzīvotais Polijas apriņķis.

## Apskates objekti
*Beščadu nacionālais parks (*Bieszczadzki Park Narodowy*)
*Smolņikas baznīca (*Cerkiew św. Michała Archanioła w Smolniku*)

## Galerija

Bieszczady. Polska..JPG|Beščadu nacionālais parks
Smolnik,_cerkiew_św._Michała_Archanioła_(HB3).jpg|Smolņikas baznīca


## Atsauces

## Ārējās saites

* 

*Beščadu nacionālais parks
2010. gada Latvijas čempionāts šahā

**2010. gada Latvijas šaha čempionāts** - Latvijas atklātais šaha čempionāts, kas notika no 28. jūnija līdz 4. jūlijam 2010. gadā atpūtas bāzē "Mežezers" Pļaviņu novadā.

## Turnīra gaita
Turnīrs noritēja pēc Šveices sistēmas 9 kārtās, tam bija atklātā čempionāta statuss, kas nozīmēja, ka var piedalīties arī šahisti no ārzemēm, taču čempionātā piedalījās tikai Latviju pārstāvošie šahisti. Latvijas čempions un čempione tika noskaidroti atsevišķā ieskaitē, ņemot vērā labākos sasniegtos rezultātus.

Atklātajā čempionātā uzvaru izcīnīja lielmeistars Jevgeņijs Svešņikovs. Tas viņam bija trešais Latvijas čempiona tituls. Otro vietu turnīrā ieguva Laura Rogule, kas piekto reizi kļuva par Latvijas čempioni.

Šis Latvijas čempionāts bija pēdējais deviņkārtējam Latvijas čempionam Jānim Klovānam (1935 - 2010).

## Latvijas atklātā šaha čempionāta turnīra tabula
:

## Atsauces

## Ārējās saites
*  2010. gada Latvijas atklātā čempionāta tabula
Mapei (komanda)

***Mapei*** bija profesionāla Itālijas šosejas riteņbraukšanas komanda, kura pastāvēja laika posmā no 1993. līdz 2002. gadam. Tās sponsori bija celtniecības materiālu kompānija *[[Mapei]]*. 2003. gadā *Mapei* beidza sponsorēt komandu un uz esošās pamatiem tapa jauna komanda ar nosaukumu *[[Quick Step-Davitamon]]*.

*Mapei* bija viena no spēcīgākajām komandām 1990. gados un UCI rangā bija labākā komanda 1994.-2000. un 2002. gadā.

Komandu pārstāvēja lieliski 1990. gadu Beļģijas un Itālijas klasiku speciālisti kā Johans Musēvs, Mikēle Bartoli, Andrea Tafi, Franko Ballerini, komandas sporta direktors un menedžeris bija Patriks Lefevers. Komanda piecas reizes uzvarēja Parīze-Rubē sacensībās, trīs reizes (1996., 1998. un 1999. gadā) komanda ieņēma visas trīs pirmās vietas. 1996. gada sacensībās finiša sprinta rezultāts tika izlemts 15&nbsp;km pirms finiša. Sporta direktors P. Lefevers, kurš sacensībām sekoja no komandas auto, runāja ar *Mapei* īpašnieku Džordžio Skvinzi Milānā, sakot, ka sacensībās uzvarēs Musēvs. Džanluka Bortolami bija otrais, bet Andrea Tafi trešais. 1998. gadā Franko Ballerini uzvarēja sacensībās ar četru minūšu pārsvaru pār komandas biedriem Tafi un Vilfrīdu Pētersu. 1999. gadā Tafi uzvarēja ar divu minūšu pārsvaru pār Pētersu un Tomu Stēlsu. 2000. gada vasarā Lefevers paziņoja, ka *Mapei* komandas Beļģijas daļa pametīs komandu, lai izveidotu jaunu komandu ar nosaukumu *[[Domo-Farm Frites]]* un Musēvu kā kapteini. Tā rezultātā starp abām komandām bija liela sāncensība.

*Mapei* rezultāti bija mazāk pārliecinoši lielajās tūrēs. Vienīgais īstais vairāku posmu sacensību speciālists bija Tonijs Romingers, kurš uzvarēja 1994. gada Vuelta a España un 1995. gada Giro d'Italia. Romingeram koncentrējoties 1996. gada Tour de France, Giro d'Italia līdera lomu uzņēmās Abrahams Olano. Olano ieguva sarkano līdera krekliņu, bet zaudēja to kalnu posmos un arī Tūres laikā Romingers zaudēja laiku kalnos. Komanda nekad Tour de France nespēlēja nozīmīgu lomu.

Komandas oficiālais nosaukums līdz ar sponostriem mainījies vairākas reizes. Komanda pastāvējusi ar šādiem nosaukumiem: *Mapei* (1993.) *Mapei-Clas* (1994.), *Mapei-GB* (1995.–1997.), *Mapei-Bricobi* (1998.), *Mapei-Quickstep* (1999.–2002.).

1998. gada sezonā komandu pārstāvēja Latvijas riteņbraucējs Raivis Belohvoščiks.

## Atsauces
2011. gada Latvijas čempionāts šahā

**2011. gada Latvijas šaha čempionāts** - Latvijas atklātais šaha čempionāts, kas notika no 26. jūnija līdz 1. jūlijam 2011. gadā atpūtas bāzē "Mežezers" Pļaviņu novadā.

## Turnīra gaita
Turnīrs noritēja pēc Šveices sistēmas 9 kārtās, tam bija atklātā čempionāta statuss, kas nozīmēja, ka var piedalīties arī šahisti no ārzemēm, taču otro gadu pēc kārtas čempionātā piedalījās tikai Latviju pārstāvošie šahisti. Latvijas čempions un čempione tika noskaidroti atsevišķā ieskaitē, ņemot vērā labākos sasniegtos rezultātus.

Atklātajā čempionātā uzvaru izcīnīja lielmeistars Arturs Neikšāns, iegūstot savu otro Latvijas čempiona titulu. Tikpat punktu ieguva Ilmārs Starostīts, taču sliktāks koeficients viņam deva otro vietu. Trešo vietu ieņēma Vitālijs Samoļins.

Par Latvijas čempioni trešo reizi pēc kārtas kļuva Laura Rogule. Tas viņai jau bija sestais Latvijas čempiones tituls. Pēdējā kārtā čempioni panāca Katrīna Šķiņķe, taču sliktāks koeficients viņu atstāja otrajā vietā.

## Latvijas atklātā šaha čempionāta turnīra tabula
:

## Atsauces

## Ārējās saites
*  2011. gada Latvijas atklātā čempionāta tabula
Kārļi (Drabešu pagasts)

**Kārļi** (agrāk arī **Kārļu muiža**) ir ciems Cēsu novada Drabešu pagastā. Izvietojies pagasta vidienē Amatas ielejas labajā krastā  no pagasta pārvaldes «Ausmās», 9 km no novada centra Cēsīm un  no Rīgas.

Apdzīvotā vieta izveidojusies ap bijušās Kārļu muižas *(Karlsruhe)* centru. Izaugusi padomju gados kā kokaudzētavas un Kārļu zivjaudzētavas ciemats. Kārļos atrodas viesnīca, vairāki viesu nami. Amatas krastos pie Kārļiem ir Bruņa ala, Ainavu krauja un vairākas citas krāšņas kraujas.

## Kārļumuižas parks
thumb|left|270px|Kārļumuižas parks 18. gadsimta beigās
Pēc 1777. gada Kārļumuižas īpašnieks Kārlis Eberhards fon Zīverss lika iekārtot ainavu parku un mežaparku, kas iekļāva tuvējās apkārtnes gravas, smilšakmens atsegumus un Ainavu krauju pie Amatas. Vairāk kā 150 gadus šis parks bija iemīļota pastaigu vieta muižas viesiem un ceļotājiem.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
1927. gada Pasaules čempionāts šosejas riteņbraukšanā

**1927. gada [[Pasaules čempionāts šosejas riteņbraukšanā]]** notika Nirburgringā, Vācijā. Tas bija pirmais Pasaules čempionāts profesionāļiem.

Profesionāļi un amatieri startēja kopā (33 dalībnieki bija amatieri). Startēja 55 braucēji, finišēja 18. Sacensību distance bija 182,5&nbsp;km, uzvarētāja vidējais ātrums bija 27,55&nbsp;km/h. No amatieriem pirmais finišēja un par Pasaules čempionu kļuva Žans Ārtss.

## Sacensību kopsavilkums

## Medaļu tabula

## Piezīmes

## Atsauces
Ustšiki Dolne

**Ustšiki Dolne** () ir pilsēta Polijas dienvidaustrumos, Piekarpatu vojevodistē uz dienvidaustrumiem no Žešovas Beščadu kalnos.

Ciemats dibināts 1502. gadā. Pilsēta no 1727. gada. Polijas dalīšanās Ustšiki Dolne tika iekļauti Austrijas impērijas sastāvā. Pirmā pasaules kara laikā sešus mēnešus kontrolēja Krievijas impērijas karaspēks, bet 1918. gadā divus mēnešus — ukraiņu spēki. 1918. gadā iekļāvās atjaunotās Polijas sastāvā. Pēc 1939. gadā pēc Polijas sakāves Polijas kampaņā un pamatojoties uz Molotova-Rībentropa paktu Ustšiki Dolne nokļuva PSRS teritorijā. 1951. gadā piešķirti Polijai.
2009. gada Latvijas čempionāts šahā

**2009. gada Latvijas šaha čempionāts** - Latvijas atklātais šaha čempionāts, kas notika no 29. jūnija līdz 5. jūlijam 2009. gadā atpūtas bāzē "Mežezers" Pļaviņu novadā.

## Turnīra gaita
2009. gada vasarā Pļaviņu novada atpūtas bāzē "Mežezers" notika Latvijas atklātais čempionāts. Turnīrs noritēja pēc Šveices sistēmas 9 kārtās, tajā piedalījās viesi no Krievijas, Lietuvas, Igaunijas un Ukrainas. Latvijas čempions un čempione tika noskaidroti atsevišķā ieskaitē, ņemot vērā labākos sasniegtos rezultātus.

Atklātajā čempionātā pirmo un otro vietu dalīja Danīls Linčevskis (Krievija) un Latvijas šahists Vitālijs Samoļins. Labākā koeficienta dēļ pirmā vieta tika piešķirta Linčevskim, bet Samoļins ieguva Latvijas čempiona titulu.

Latvijas sieviešu čempionāta ieskaitē vienādu punktu skaitu ieguva Laura Rogule un Ilze Bērziņa. Labāks koeficients bija Rogulei, un viņa ceturto reizi kļuva par Latvijas čempioni.

## Latvijas atklātā šaha čempionāta turnīra tabula
:

## Atsauces
Ludvigslustes-Parhimas apriņķis

**Ludvigslustes-Parhimas apriņķis** () ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Ziemeļrietummēklenburgas apriņķi, Šverīnes pilsētu, Rostokas un Mēklenburgiše Zēplates apriņķi, kā arī Šlēsvigu-Holšteinu, Brandenburgu un Lejassaksiju.

## Ārējās saites
Boicenburga pie Elbas

**Boicenburga pie Elbas** () ir pilsēta Vācijā, Mēklenburgā-Priekšpomerānijā, uz rietumiem no Šverīnes pie Elbas upes.

Rakstos pirmoreiz minēta 1158. gadā. Laikā, kad pilsēta atradās VDR, abu Vāciju robeža gāja dažus kilometrus no pilsētas. 1953. gada 12. martā pie Boicenburgas PSRS iznīcinātāji *[[MIG-15]]* notrieca britu bumbvedēju *[[Avro Lincoln]]*. Lielākais rūpniecības uzņēmums - 1903. gadā dibinātā flīžu rūpnīca. Pilsētas pievārtē Vācijas iekšējās robežas muzejs un Mēklenburgas Elbas ielejas dabas parks.

## Atsauces

## Ārējās saites
Auka

[thumb|Auka [Biskajas līcis|Biskajas līcī ]]
**Auka** ir ļoti stiprs vējš. Pēc Boforta skalas auka ir, ja ir novērojama vētra ar vēja ātrumu 28,5—32,6 m/s. Šādam vēja ātrumam raksturīgi īpaši augsti viļņi jūrā, ļoti lieli jūras putu mākoņi veidojas gaisā pirms vēja brāzmas un noklāj lielu daļu ūdens virsmas; sauszemē plaši tiek bojāti un lauzti koki un krūmi; daudzi jumti tiek sabojāti; vecs, nelīdzens un ieplaisājis asfalta segums var salūzt gabalos.

## Ārējās saites
Superbrothers: Sword & Sworcery EP

***Superbrothers: Sword & Sworcery EP*** ir *Superbrothers* un *[[Capybara Games]]* radīta piedzīvojumu datorspēle. Spēles mūziku radījis Džims Guthrijs. Spēle tika izdota *[[IOS]]* un spēles laikā tā izmanto telefona orientācijas spējas. 

## Ārējās saites
* Oficiālā mājaslapa
Denaturācija

**Denaturācija** ir process, kurā olbaltumvielas vai aminoskābes dažādu fizikālu (piemēram, termiskas apstrādes) un ķīmisku faktoru iedarbībā (piemēram, reakcijās ar minerālskābēm, smago metālu sāļiem, kā arī dažiem organiskajiem šķīdinātājiem) sadalās no ceturtējās struktūras līdz otrējai struktūrai, tādējādi zaudējot savu raksturīgo uzbūvi un īpašības. Dzīvā šūnā esošo olbaltumvielu vai aminoskābju denaturācija parasti noved pie tās darbības traucējumiem vai pat atmiršanas.
Nikolajs Stenons

**Nikolajs Stenons** jeb **Nīlss Stensens** (, ; dzimis , miris ) bija dāņu katoļu bīskaps un zinātnieks. 

Devis ieguldījumu anatomijā (muskuļu darbības izskaidrošana), paleontoloģijā (izvirzījis idejas par fosilijām), ģeoloģijā (modernās stratigrāfijas pamatlicējs), kristalogrāfijā. Pazīstamākais darbs *De solido intra solidum naturaliter contento dissertationis prodromus*, 1669.

Dzimis Kopenhāgenā un studēja medicīnu Kopenhāgenas universitātē. Turpmākās dzīves laikā uzturējies dažādās Eiropas pilsētās Nīderlandē, Francijā, Itālijā un Vācijā. Dzīvodams Itālijā, pievērsās katolismam, un sāka interesēties vairāk par teoloģiju, nekā zinātni. Aktīvs kontrreformācijas darbinieks Ziemeļvācijā. Miris Šverīnē. 1938. gadā sākts kanonizācijas process. 1988. gadā beatificēts. Stenona vārdā nosaukti krāteri uz Marsa un Mēness.

## Ārējās saites

* Par Stenonu
Lielborne

**Lielborne** (; agrāk arī **Grosborna**) ir ciems Augšdaugavas novada Salienas pagastā. Izvietojusies pagasta ziemeļdaļā Bornes upes kreisajā krastā pie autoceļa P69  no pagasta centra Salienas,  no novada domes Daugavpilī un  no Rīgas.

Apdzīvotā vieta izveidojusies pie bijušās Lielbornes muižas *(Groß-Born)* centra. Muižas kungu māja un saimniecības ēkas ir vietējas nozīmes arhitektūras pieminekļi.

## Atsauces
Mareks Lavrinovičs

**Mareks Lavrinovičs** (dzimis ) ir Latvijas karatists un kikbokseris, kurš regulāri piedalās K-1 cīņās. Mareks ir desmitkārtējs Latvijas čempions kjokušinkai karatē.

Savas sporta gaitas viņš sāka sešu gadu vecumā savā dzimtajā pilsētā Tukumā tēva karatē meistara Vladimira Lavrinoviča vadībā. Pirms Mareks pievērsās kikboksam, viņš izcīnīja desmit Latvijas čempiona titulus karatē. Kikboksā Lavrinovičs debitēja 2005. gadā Liepājā ar uzvaru pār Oskaru Zonerfeldu. Tad sekoja uzvara pār somu Erku Multanenu. Gadu vēlāk tukumnieks kļuva par Baltijas K-1 čempionu un paņēma trīs gadu pauzi, lai pievērstos tikai karatē. 2009. gadā Mareks Lavrinovičs atgriezās profesionālajā ringā ar uzvaru pār Dmitriju Kaļmusu, pēc kā seko titula cīņa par vakanto Latvijas čempiona titulu K-1, kurā karatists izcīnīja uzvaru un pievienoja savām trofejām vēl vienu jostu. 2011. gadā Mareks noslēdza līgumu ar Krievijas organizāciju "Fight Nights" par dalību Eiropas K-1 čempionātā, kurš notika "Arēna Rīga". Viņš uzvarēja Sergeju Vinogradu (Igaunija) un Pāvelu Turuku (Baltkrievija), taču finālā traumas dēļ atzina Krievijas sportista Aleksandra Stecurenko pārākumu un bija spiests samierināties ar otro vietu.  

Pēdējo reizi Lavrinovičs ringā parādījās 2013. gada novembrī šovā "FREON: Milžu cīņas 2", kurā aizvietoja savainoto Andreju Zozuļu un aci pret aci tiekoties ar Kongo sportistu Rodrigo Nzojibuku. Šajā mačā tukumnieks ar lieliski izpildītu spērienu ar kāju salto lēcienā nokautēja melnādaino pretinieku un savā statistikā ierakstīja vienpadsmito uzvaru. 

Mareks spēlē arī spēlē futbolu Latvijas 2. līgas klubā "Tukuma Brāļi". 

## Tituli karatē un kikboksā
* 2011 FORWARD CHELANGE finālists
* 2010 WFCA Latvijas K-1 čempions
* 2007 Eiropas čempionāta karatē bronzas medaļa
* 2006 WFCA Baltijas Muaythai čempions
* 2000 - 2010 Latvijas kjokušinkai karatē čempions

## Ārējās saites
* https://web.archive.org/web/20120323192424/http://www.easyget.lv/sports/read/23856/
* https://web.archive.org/web/20111004215238/http://www.parsportu.lv/articles/94/39229/
* https://web.archive.org/web/20130111094752/http://tukumabrali.lv/lat/2011/06/mareks-lavrinovics/
* http://sportacentrs.com/cinas_sports/10072011-mareka_lavrinovica_cina_atcelta
* http://sportacentrs.com/cinas_sports/16062011-lavrinovics_cinisies_par_latvijas_k_1_kar
* http://www.kamppailuopisto.com/fightfestival/fightfestival16.html 
* https://web.archive.org/web/20111004175416/http://www.ntz.lv/news/article.html?xml_id=19772
* https://web.archive.org/web/20120328052256/http://www.sodien.lv/tag/kikbokseris-mareks-lavrinovics/
Hāgenova

**Hāgenova** () ir pilsēta Vācijā, Mēklenburgā-Priekšpomerānijā, uz dienvidrietumiem no Šverīnes. Dzelzceļa mezgls.

Rakstos pirmoreiz minēta 1190. gadā. Pie pilsētas atrodas Bundesvēra karabāze, kurā dislocēts 401. bruņugrenadieru bataljons (*Panzergrenadierbataillon 401*). Hāgenova ir treka riteņbraucēja Štefana Nimkes (*Stefan Nimke*, 1978) dzimtā pilsēta.

## Atsauces

## Ārējās saites
1174. gads

**1174. gads** () bija gads, kas pēc Jūlija kalendāra sākās otrdienā.

## Notikumi

### Nezināms datums
* Saladīns iekaroja Damasku.
* Svjatoslavs Vsevolodovičs kļuva par Kijivas lielkņazu. Šajā pašā gadā par Kijivas lielkņazu kļuva arī Jaroslavs Izjaslavičs, bet pēc tam Romāns Rostislavičs.
* Romāns Rostislavičs atkārtoti kļuva par Smoļenskas kņazu.

## Dzimuši
* Imre, Ungārijas karalis (miris 1124.)

## Miruši
* 28. jūnijs — Andrejs Dievturis, Vladimiras kņazs (dzimis ap 1110. gadu)
* 11. jūlijs — Amoriks I, Jeruzalemes karalis (dzimis 1136. gadā)
1203. gads

**1203. gads** () bija gads, kas pēc Jūlija kalendāra sākās trešdienā.

## Notikumi

### Nezināms datums
* Notika jūras kauja pie Visbijas.
* Notika Polockas, Jersikas un lietuviešu karagājiens uz Līvzemi
* Turpinājās Ceturtais Krusta karš, kas sākās 1202. gadā.
* Almohadi uzsāka Baleāru salu iekarošanu.

## Dzimuši

## Miruši
Andrejs Kiviļevs

**Andrejs Kiviļevs** (;  — ) bija profesionāls krievu izcelsmes Kazahstānas šosejas riteņbraucējs. 2003. gada martā viņš Parīze-Nica sacensību laikā piedzīvoja smagu kritienu un no gūtajiem savainojumiem mira. Viņa nāve pamudināja UCI ieviest noteikumu, kurš pieprasīja obligātu ķiveres valkāšanu visās apstiprinātajās sacensībās.

## Karjera

Dzimis Taldikorghanā, Kiviļevs savu amatiera sportista karjeru uzsāka Spānijā, bet vēlāk pārcēlās uz Franciju, kur pārstāvēja *EC Saint-Etienne* komandu. 1993. gadā viņš veiksmīgi startēja *[[Regio-Tour]]* sacensībās, kuras bija īpaši veiksmīgas Kazahstāns pārstāvjiem: Kiviļevs uzvarēja punktu kategorijā, bet komandas biedrs Aleksandrs Vinokurovs uzvarēja kombinācijā, kā arī komanda uzvarēja savā ieskaitē. 1998. gadā viņš parakstīja profesionālu līgumu ar *[[Festina]]*, kuru pārstāvēja līdz 1999. gadam. *Festina* komandā viņa rezultāti bija piezemēti un labākais rezultāts bija piektā vieta Cīrihes čempionātā un septītā *Critérium International* sacensībās. Lai arī viņa nebija uzvaru profesionālā konkurencē, Kiviļevs ar savu braukšanas stilu piesaistīja līdzjutējus un par spīti interesei no *[[Discovery Channel Pro Cycling Team|US Postal Service]]*, 2000. gadā parakstīja līgumu ar *[[Ag2r Prévoyance]]*, bet pēc gada pārcēlās uz *[[Cofidis (komanda)|Cofidis]]*. *Cofidis* komandā viņa karjera sāka attīstīties: pirmajā sezonā viņš uzvarēja *[[Route du Sud]]* sacensībās un *[[Dauphiné Libéré]]* piektajā posmā starp Romānu un Grenobli, bet arī uzrādīja sensacionālu sniegumu *[[2001. gada Tour de France|Tour de France]]*. Zaudējis vairāk kā astoņpadsmit minūtes vējainajā un nogurdinošajā 4. posmā starp Ui un Verdenu, Kiviļevam komanda atļāva piedalīties atrāvienā ar četrpadsmit braucējiem 8. posmā starp Kolmāru un Pontarljē, kurš ieguva 33 minūšu pārsvaru pār sacensību favorītiem. Kiviļevs bija spējīgs kalnu braucējs un lielajos kalnos nezaudēja daudz spēku. Viņu pievīla individuālā brauciena prasmes un pēdējā individuālajā braucienā viņš zaudēja vietu uz pjedestālā Hosebam Beloki. Tomēr viņš spēja kopvērtējumā ierindoties 4. vietā.

## Nāve

2003. gada 11. martā Kiviļevs piedalījās Parīze-Nica otrajā posmā starp Laklaetu un Sentetjēnu. Aptuveni četrdesmit kilometrus pirms posma finiša, peletonam dodoties cauri Senšamonai, Kiviļevs sadūrās ar savu komandas biedru Mareku Rutkeviču un Folkeru Ordovski no *[[Team Gerolsteiner]]*, kuri netika nopietni savainoti un spēja pabeigt posmu. Kiviļevs bez ķiveres atsitās pret zemi un nepiecēlās. Viņš komas stāvoklī tika nogādāts Senšamonas slimnīcā, bet vēlāk ar helikopteru pārvests uz intensīvās aprūpes nodaļu Sentetjēnas slimnīcā, kur viņam noteica diagnozi ar nopietnu galvaskausa traumu un divām lauztām ribām. Nakts laikā viņa situācija pasliktinājās un viņš mira no savainojumiem 12. marta plkst. 10. Viņam palika sieva Natālija un sešus mēnešus vecs dēls Leonardo. Dažas dienas vēlāk viņa draugs Aleksandrs Vinokurovs uzvarēja sacensībās.

## Atsauces

## Ārējās saites
Lodesmuiža

**Lodesmuiža** (; arī **Lode**, **Lodes muiža**) ir apdzīvota vieta Cēsu novada Taurenes pagastā. Izvietojusies Gaujas kreisajā krastā starp Brenkūža un Rijas ezeriem  no pagasta centra Taurenes,  no novada centra Cēsīm un  no Rīgas.

Apdzīvotā vieta izveidojusies ap bijušās Lodes muižas (*Lodenhof*) centru. Līdz 1925. gadam Lodes pagasta centrs. Durvju komplekts muižas kungu mājā ir valsts nozīmes mākslas piemineklis.

Tagad Lodesmuižas kungu māja ar tās apkārtni ir Latvijas Universitātes Ģeogrāfijas un Zemes zinātņu fakultātes lauka stacionārs, kur norisinās lauka kursi (prakse).

## Atsauces
Lode (nozīmju atdalīšana)

**Lode** var būt:
* Lode — telpiska figūra
* Lode — šāviņa daļa

## Vietas
* Lode — apdzīvota vieta Aronas pagastā
* Lode — apdzīvota vieta Lēdurgas pagastā
* Lode — apdzīvota vieta Lodes pagastā
* Lodesmuižas (*Lodenhof*) cits nosaukums
* Lode — stacija dzelzceļa līnijā Rīga—Valka
* Lode — Liepas ciema daļa
* Laņģupītes cits nosaukums

## Cits
Lode — būvmateriālu ražotājuzņēmums

## Skatīt arī
* Lodes
Rīga-2004

**Starptautiskais turnīrs "Rīga—2004"** - starptautiskais šaha turnīrs, kas notika Rīgā no 15. līdz 21. augustam 2004. gadā un vienlaicīgi bija arī 2004. gada Latvijas šaha čempionāts.

## Turnīra tabula
:

## Skatīt arī
* 2004. gada Latvijas šaha čempionāts
Magmatiskie ieži

thumbnail|235px|Granīts ir viens no magmatiskajiem iežiem
**Magmatiskie ieži** ir ieži, kas veidojas no magmas. Tie ir vieni no trim galvenajiem iežu veidiem. Pārējie divi ir nogulumieži un metamorfie ieži. Magmatiskie ieži sīkāk dalās intruzīvajos iežos jeb dziļumiežos un efuzīvajos iežos jeb vulkāniskajos iežos. Intruzīvie ieži veidojas, magmai tuvojoties Zemes virsmai, atdziestot un kristalizējoties. Savukārt efuzīvie ieži veidojas no magmas, kas lavas veidā izplūst uz Zemes virsmas. Intruzīvie ieži ir tādi ieži kā peridotīts, gabro, diorīts, granodiorīts un granīts, bet efuzīvie ieži ir komatīts, bazalts, andrezīts, dacīts un riolīts.

Zemes dzīlēs radušies magmatiskie ieži parasti ir smagi, ar viegli saskatāmiem kristāliem (granīts, magnetīts), bet tie, kuri veidojušies pēc izplūšanas virszemē ir poraini un viegli (bazalts, pumeks) vai stikloti sakusuši (obsidiāns).

## Atsauces

## Ārējās saites
Kosmopolise

**"Kosmopolise"** () ir 2012. gada Kanādas dramatiskais trilleris. Filmas režisors ir Deivids Kronenbergs. Tā uzņemta pēc tāda paša nosaukuma Dona Delillo romāna motīviem. Galveno lomu atveido Roberts Patinsons, parējās lomas — Pols Džamati, Samanta Mortone, Sāra Gadona, Matjē Amalriks un Žiljeta Binoša.

Filmas pirmizrāde notika Kannu kinofestivālā , Zelta palmas zara filmu kategorijā. Filmas pirmizrāde Kanādā notika , bet Latvijā - .

"Kosmopolise" ir stāsts par kādu miljonāru Ēriku Pakeru (Roberts Patinsons), kas dodas izbraukumā pa Manhatanu.

## Atsauces

## Ārējās saites
Akrs

[thumb|250px|Metriskā [dunams|dunama (tumši brūns), Kipras dunama (gaiši brūns), Irākas dunama (oranžs), akra (zaļš), hektāra (dzeltens) proporcionālais salīdzinājums.]]
**Akrs** (apzīmējums: **ac**) ir laukuma mērvienība, kas ir vienāda ar 4046,8564224 kvadrātmetriem. Vēsturiski akrs ir radies viduslaikos, un tā bija zemes platība, kuru ar vērsi varēja uzart vienas dienas laikā. Akrs mūsdienās plaši tiek izmantots tikai angļvalodīgajās valstīs, un tas ir saistīts ar citām ne ar SI sistēmu saistītām mērvienībām. Piemēram, viena kvadrātjūdze ir 640 akri, savukārt vienā akrā ietilpst 4840 kvadrātjardi vai  kvadrātpēdas.

## Ārējās saites
Plato

**Plato** var būt:

* Plato — ASV polārstacija Antarktikā;
* plakankalne — augstienes teritorija, kurai ir relatīvi līdzens reljefs.

## Skatīt arī
* Platons
* Platons (krāteris)
Dīkstāve

**Dīkstāve** ir ekonomiski aktīvo iedzīvotāju vai mehanizēto lietu, ilgstoša, cikliska vai neparedzama laika neizmantošana jeb stāvēšana bezdarbībā. Tas izraisa izmaksas, kuras ir nepieciešamas, lai uzturētu vai apmaksātu izdevumus bezdarbības procesā. Citiem vārdiem, ja cilvēka resursi vai mehanizētas lietas netiek nodarbinātas, tad rodas zaudējumi attiecība pret iespējamo peļņu, to ko varētu gūt, ja darbība būtu nepārtrauktā procesā.
UEFA Euro 2012 (spēle)

***UEFA Euro 2012*** ir oficiālā 2012. gada Eiropas čempionāta futbolā datorspēle. Atšķirībā no iepriekšējām spēlēm sērijā, šī ir lejupielādējams papildinājums spēlei FIFA 2012, tādēļ ir vajadzīga pati spēle, interneta savienojums, Origin profils un *FIFA 12* tiešsaistes pase, lai varētu spēlēt šo spēli. Tā tika izdota 2012. gada 24. aprīlī par 1800 Microsoft punktiem.

## Ārējās saites
* Oficiālā mājaslapa
Sociālliberālisms

**Sociālliberālisms** ir politiska ideoloģija, kas meklē līdzsvaru starp individuālo brīvību un sociālo taisnīgumu. Pretstatā klasiskajam liberālismam sociālliberālisms ir par valsts iejaukšanos ekonomikas procesos un robežojas ar sociāldemokrātu ideoloģiju.

Sociālliberālisma  pamatidejas ir brīvība, tirgus ekonomika, cilvēktiesības, tiesiskums, sociālais līgums, etniskā un nacionālā vienlīdzība, plurālisms un demokrātija.

Atšķirībā no klasiskā liberālisma, kurš ir par pašregulējošu tirgu un negatīvu attieksmi pret iespēju regulēt ekonomiskās un sociālās attiecības, sociālliberāļi uzskata, ka galvenais princips, lai to īstenotu praksē, ir nodrošināt tiesības uz indivīda pašnoteikšanos un pašrealizāciju, un tam ne vienmēr pietiek ar paša indivīda pūlēm. Starta iespēju izlīdzināšana nav iespējama bez valsts līdzdalības un valstij jānodrošina sociālo labumu pārdale par labu sociāli nelabvēlīgākiem sabiedrības locekļiem, atbalstot tos, tādējādi sekmējot saskaņu sociālās attiecībās, stiprinot sociālo un politisko stabilitāti. Tomēr, atšķirībā no citiem sociālistiskās ideoloģijas virzieniem, sociālliberāļi ir par kapitālistiska tipa ekonomiku.

Sociālliberāļi ir par valsts iejaukšanos ekonomiskajos procesos, lai apkarotu monopolus un saglabātu konkurētspējīgu ekonomiku brīvā tirgus apstākļos. Sabiedrībai jābūt leģitīmam pamatam, ja indivīda ienākumi neatbilst tā ieguldījumam kopējā labumā, caur nodokļiem novirzīt daļu no šiem ieņēmumiem uz sociālajām vajadzībām. Nabadzīgāko sabiedrības slāņu dzīves uzlabošana veicinātu patēriņa izaugsmi vietējā tirgū un ekonomiskas izaugsmi.

Šī mehānisma piemērošana mazinātu konfliktus sabiedrībā un pakāpeniski pārveidotu "brīvās konkurences kapitālismu" uz "sociālu tirgus ekonomikas sabiedrību", balstītu uz privātīpašumu un regulētām tirgus attiecībām.
Jānis Sārts

**Jānis Sārts** (dzimis ) ir pašreizējais NATO Stratēģiskās komunikācijas izcilības centra direktors.

Izglītību ieguvis Rīgas 50. vidusskolā, Latvijas Universitātē, NATO aizsardzības koledžā, kā arī stāžējies Zviedrijas aizsardzības pētījumu institūtā.

Kopš 1994. gada strādā Aizsardzības ministrijā, kur ieņēmis dažādus amatus. No 1999. līdz 2001. gadam J. Sārts bijis ministrijas valsts sekretāra vietas izpildītājs, kamēr tobrīdējais sekretārs Edgars Rinkēvičs atradās mācībās. Viņš ir bijis aizsardzības padomnieku Latvijas pārstāvniecībā NATO un Eiropas Savienībā. 2008. gada 4. novembrī viņš tika iecelts par Aizsardzības ministrijas valsts sekretāru. 2015. gada jūlijā paziņojis par valsts sekretāra amata atstāšanu. Tajā pašā mēnesī iecelts par Latvijā izvietotā NATO stratēģiskās komunikācijas izcilības centra direktoru.

## Atsauces
Mohegani

**Mohegani** ir pie algonkinu grupas piederoša Ziemeļamerikas indiāņu cilts, kas apdzīvoja Temzas augšteces ieleju Konektikutā. Mohegani nozīmē *"Vilku tauta"* https://web.archive.org/web/20120502220849/http://www.mohegan.nsn.us/Heritage/ourTraditions.aspx. 17.gs. sākumā, laikā kad ieradās pirmie eiropieši, mohegani un pekoti veidoja vienu cilti. 1633. gadā nesaskaņu rezultātā sačema Unkasa vadībā daļa tās pārstāvju atdalījās, izveidojot moheganu cilti. Līdz 1637. gadam pēc atdalīšanās mohegani neilgu laiku atradās pekotu pakļautībā. Taču 1637. gadā eiropieši, izmantojot situāciju, masveida slaktiņā nogalināja ap 700 pekotu sieviešu un bērnu. Pēc asinspirts jau izdzīvojušie pekoti nokļuva moheganu atkarībā.

## Sinonīmi
Neraugoties uz līdzīgo nosaukumu, *mohegani* un *[[mohikāņi]]* bija divas dažādas, kaut arī algonkinu valodā runājošas ciltis. Savienoto Valstu dokumentos tās abas tiek dēvētas par "mohikaniem", kas arī ir galvenais kļūdaino tulkojumu iemesls. Kari ar kolonizatoriem un mohaukiem piespieda mohikāņus pamest dzimto Hudzonas upes ieleju (tag. Ņujorkas štatā), savukārt moheganu pēcteči palika savā vēsturiskajā dzimtenē.

Dažkārt moheganus jauc ar irokēzu cilti *mohaukiem*, kuri piederēja pie pilnīgi citas valodu saimes un bija vēsturiskie mohikāņu ienaidnieki.

## Valodas izmiršana un atjaunošana
Pēdējā moheganu valodas pratēja Fidelija Lidojošais Putns nomira 1908. gadā. Lielākā daļa informācijas par valodu glabājas Smitsona Institūtā. To atstājis antropologs Franks Spīks, kas vairākus gadus dzīvoja ar Fideliju. Pēc 70 gadu pārrāvuma viņas pēcnācēji ieinteresējās par mirušo valodu, un cilts šobrīd cenšas to atdzīvināt.

## Atsauces
Yahsat 1B

**Yahsat 1B** jeb **Y1B** ir Apvienoto Arābu Emirātu kompānijas *Al Yah Satellite Communications Company* (*Yahsat*) sakaru pavadonis, kas ģeostacionārā orbītā palaists 2012. gada aprīlī. Analoģisku pavadoni Yahsat 1A palaida 2012. gada aprīlī. Abu kosmisko aparātu izgatavošanas un palaišana maksāja 1,67 miljardi USD.

*Yahsat 1B* pavadoņa sistēmas izgatavojusi EADS Astrium uz Eurostar E3000 platformas bāzes. Sakaru aparatūru piegādāja Thales Alenia Space. 
Atšķirībā no *Yahsat 1A*, šajā pavadonī uzstādīti tikai Ka joslas raidītāji, kas kalpos gan civilām gan militārām vajadzībām. Tas pārklās Tuvos Austrumus, Afriku un Dienvidrietumu Āziju.

*Yahsat 1B* sākotnēji bija paredzēts palaist 2011. gada otrajā pusē.

*Yahsat 1B* tika palaists  22:18:13 UTC ar nesējraķeti Proton-M/Briz-M no Baikonuras kosmodroma. Pēc piecām dzinējbloka *Briz-M* iedarbināšanām 24. aprīlī 07:30:13 UTC pavadonis tika atdalīts no *Briz-M* un ievadīts ģeostacionārā pārejas orbītā.

## Atsauces

## Ārējās saites
* ''Yahsat'' vietnē 
* ''Yahsat'' ''EADS Astrium'' vietnē 
* ''Yahsat'' ''ILS'' vietnē 
* ''Yahsat'' ''Gunter's Space Page''
Amulets (seriāls)

**"Amulets"** () ir ASV televīzijas seriāls, kas iznāca laikā no  līdz . Seriālu 1998. gadā izveidoja Konstance M. Burža, tā producents ir Ārons Spellings un viņa uzņēmums *Spelling Television*. Seriāls ir par četrām Halivelu māsām — Prū, Paiperi, Fēbi un vēlāk arī Peidžu. Pirmajās trīs sezonās seriāla darbojas Prū, Paipere, Fēbe, savukārt pārējās piecās sezonās Prū aizvietota ar Peidžu. Viņas ir visu laiku spēcīgākās labās raganas. Galvenās lomas seriālā atveidoja Šenena Douertija, Hollija Marija Kombsa, Alisa Milāno un Rouza Makgauana. Kopumā seriālam iznāca 178 sērijas astoņās sezonās.

## Ārējās saites
Bruknas muiža

**Bruknas muižas** () kungu māja atrodas Bauskas novada Dāviņu pagasta Bruknā Iecavas upes krastā. Līdz 1920. gada Latvijas agrārajai reformai muiža piederēja Korfu dzimtai.

## Vēsture
Bruknas muižas kungu māja celta 18. gadsimta 3. ceturksnī un pārbūvēta 19. gadsimta 2. ceturksnī. Pēc Latvijas agrārās reformas muižas kungu mājā izvietoja pamatskolu. No 1927. līdz 1931. gadam tajā notika remontdarbi. Pēc skolas slēgšanas 1966. gadā ēku pielāgoja atsevišķu dzīvokļu iekārtošanai. Lielajā pils zālē izveidoja skatuvi un telpu kinomehāniķim.

Kopš 2001. gada muižā darbojas katoļu priestera Andreja Mediņa vadītā sabiedriskā organizācija "Kalna svētību kopiena", kuras struktūra veidota pēc narkomānu atveseļošanas sistēmas *Cenacolo* parauga. Rehabilitācijā tiek izmantotas lūgšanas un darba terapija, nevis medikamenti.

2011. gadā "Kalna svētību kopiena" veica Hipotēku un zemes bankas finansēto projektu "Renesanses dārza atjaunošana Bruknas muižā" un Eiropas Savienības Eiropas Lauksaimniecības fonda lauku attīstībai (ELFLA) finansēto projektu "Bruknas muižas vienkāršotās renovācijas pasākumi".

Muižā atrodas bibliotēka.

## Muižas ansamblis
Muižas kungu mājai ir divstāvu centrālā daļa, kam abās fasādēs piekļaujas plakani portaki ar joniskā ordera pilastriem. No tās izvirzās divi sānu korpusi. Līdz mūsdienām ir saglabājusies daļa no koka apdares, dažu logu aiļu slēģi un misiņa durvju viras ar ozolzīlītes gabinām. Autentiskas ir vītņu veida koka kāpnes, kas ved uz muižas otro stāvu. Vairums no interjera nav saglabājies un to nolēma nemēģināt restaurēt, bet ar brīvprātīgo palīdzību veidot pilnīgi jaunu.

Bruknas muižas ansamblis ietver arī divas klētis un kūti. Muižas parkā ierīkots renesanses dārzs. Pretim muižai atrodas Bruknas pilskalns.

Bruknas Caunēnu kapos atrodas Korfu dzimtas kapliča.

Bruknas muižā ir iespējams izīrēt telpas banketiem un pasākumiem, katru gadu te notiek Renesanses svētki un mākslas plenēri.

## Atsauces
Libtēna

**Libtēna** () ir pilsēta Vācijā, Mēklenburgā-Priekšpomerānijā, uz dienvidiem no Šverīnes.

Rakstos pirmoreiz minēta 1363. gadā. Pilsētas pievārtē NATO militārais poligons, kā arī Mēklenburgas Elbas ielejas dabas parks.

## Atsauces

## Ārējās saites
Rāvējslēdzējs

thumb|Rāvējslēdzēja darbības princips 
**Rāvējslēdzējs** ir stiprinājums, ko izmanto divu drēbes gabalu savienošanai. Tos plaši pielieto apģērbu, apavu, somu, kempinga mantu (guļammaisu un telšu) ražošanā. Rāvējslēdzēju 1917. gadā pilnveidoja zviedru izcelsmes amerikāņu inženieris Gideons Sundbeks, balstoties uz agrāk izmantotām mazāk efektīvām metodēm.

## Uzbūve
Rāvējslēdzēja pamatā ir divas zobu rindas, kuras ar mehānisma palīdzību pamīšā kārtībā tiek savienotas, veidojot vienu aizslēgtu rindu. Tas ir veidots, lai viegli un ātri ļautu atvērt un aizvērt abas drēbes daļas, un tā dizains nodrošina ilglaicīgu kalpošanu. Mūsdienās rāvējslēdzēji tiek ražoti gan no metāla, gan plastmasas, un ir pieejami arī ūdensizturīgi un arī gaisu necaurlaidīgi rāvējslēdzēji.
Čelsija Meninga

**Čelsija E. Meninga** (; dzimis kā Bredlijs Edvards Menings (*Bradley Edward Manning*) , kopš 2013. gada pašidentificējas kā sieviete) ir ASV Armijas karavīrs, kas tika arestēts 2010. gada maijā Irākā, kad radās aizdomas, ka viņš ir pārsūtījis slepenus dokumentus interneta vietnei *[[WikiLeaks]]*. Nākamajos mēnešos viņam tika izvirzītas vairākas apsūdzības, tai skaitā par "palīdzības sniegšanu ienaidniekam". Tiek uzskatīts, ka viņš *WikiLeaks* nosūtījis vairāk nekā 250 000 ASV diplomātiskos dokumentus, apmēram 500 000 armijas militāro dokumentu par karadarbību Afganistānā un Irākā. Karadienestu sācis 2009. gada oktobrī (bija izlūkošanas analītiķis) bāzē pie Bagdādes, Irākā.

## Atsauces
Ērihs Kestners

**Emīls Ērihs Kestners** (; dzimis , miris ) bija vācu rakstnieks, dzejnieks, dramaturgs un satīrists. Visplašāk pazīstams Kestnera devums bērnu literatūrā.

Pazīstamākie darbi, vairākkārt izdoti latviski, ir "Emīls un Berlīnes zēni" (*Emil und die Detektive*, 1929), "Punktiņa un Antons" (*Pünktchen und Anton*, 1931), "Lidojošā klase" (*Das Fliegende Klassenzimmer*, 1933), "Divas Lotiņas" (*Das doppelte Lottchen*, 1949). Vairākkārt iestudēts Latvijas teātros. Pēc Kestnera darbu motīviem uzņemtas daudzas filmas.

Dzimis un bērnību pavadījis Drēzdenē. Pirmā pasaules kara laikā dienēja artilērijā. No 1919. gada studēja vēsturi, filozofiju, vācu literatūru Leipcigas Universitātē. Vēlāk studēja Rostokā un Berlīnē, kur ieguva doktora grādu. Lai nopelnītu naudu studijām, strādāja par žurnālistu prestižajā *Neue Leipziger Zeitung*. No 1927. gada pārcēlās uz dzīvi Berlīnē. Dzīves laiks Berlīnē līdz 1933. gadam bija ražīgākais Kestnera dzīvē. Pēc nacistu nākšanas pie varas Kestnera grāmatas tika pasludinātas par "nevāciskām" un dedzinātas 1933. gada kampaņas laikā. Kestners kā iekārtas opozicionārs un pacifists netika uzņemts oficiālajā rakstnieku organizācijā, tomēr viņš nepameta Vāciju. Pēc kara apmetās Minhenē, kur darbojās kā žurnālists un izdevējs.

## Ārējās saites

* Kestnera biogrāfija 
* Kestners bērniem 
* Kestnera bibliogrāfija Letonikā 
* Ērihs Kestners izrades.lv
Areco

**Areco** () ir pilsēta Itālijā, Toskānas reģionā. Tas ir Areco provinces administratīvais centrs. Areco atrodas aptuveni 80 km uz dienvidaustrumiem no Florences, Arno upes krastos. 2011. gadā pilsētā dzīvoja aptuveni 100 tūkstoši iedzīvotāju. Attīstīta tekstilrūpniecība, metālapstrāde un vīna ražošana.

Areco bija apdzīvota jau 4. gadsimtā p.m.ē. Tā bija viena no etrusku lielākajām un ekonomiski attīstītākajām pilsētām. Senās Romas laikā pilsētas latīniskais nosaukums bija *Arretium*. Romieši šajā vietā uzcēla stratēģiski svarīgu cietoksni. Areco ir izslavēta izcilo arhitektūras pieminekļu dēļ.

## Atsauces

## Ārējās saites
Ludvigsluste

**Ludvigsluste** () ir pilsēta Vācijā, Mēklenburgā-Priekšpomerānijā, uz dienvidiem no Šverīnes.

Dibināta 1724. gadā, kad Mēklenburgas-Šverīnes hercogs Kristiāns Ludvigs II šeit sāka celt medību pili. No 1765. līdz 1837. gadam Ludvigsluste bija Mēklenburgas-Šverīnes hercogistes galvaspilsēta. Rezidence atradās no 1772. līdz 1776. gadam celtajā Ludvigslustes pilī. 1806. gada 21. jūnijā Ludvigslustē notika Dānijas karaļa Kristiāna VIII kāzas ar Mēklenburgas-Šverīnes hercogieni Šarloti Frederiku. 1835. gadā šeit notika pirmais Frīdriha fon Flotova operas atskaņojums. Otrā pasaules kara laikā pilsētas pievārtē atradās Vebelinas koncentrācijas nometne. Kara beigās pilsētu ieņēma angļi, vēlāk ASV karaspēks. Tomēr pēc vairākiem mēnešiem pilsēta nokļuva PSRS okupācijas zonā, un vēlāk VDR.

Ludvigslustē dzimuši:

* Pauls Rūdolfs fon Bilguers (*Paul Rudolf von Bilguer*, 1815-1840) - šahists
* Frīdrihs Francis II (*Friedrich Franz II.*, 1823-1883) - Mēklenburgas-Šverīnes lielhercogs
* Frīdrihs Francis III (*Friedrich Franz III.*, 1851-1897) - Mēklenburgas-Šverīnes lielhercogs
* Frīdrihs Ludvigs (*Friedrich Ludwig.*, 1778-1819) - Mēklenburgas-Šverīnes troņmantinieks
* Marija (*Marie*, 1854–1920) - Mēklenburgas-Šverīnes hercogiene, Krievijas lielkņaze
* Pauls Frīdrihs (*Paul Friedrich*, 1800-1842) - Mēklenburgas-Šverīnes lielhercogs
* Bastians Reinharts (*Bastian Reinhardt*, 1975) - futbolists
* Šarlote Frederika (*Charlotte Friederike*, 1784-1840) - Mēklenburgas-Šverīnes hercogiene, Dānijas karaliene

## Atsauces

## Ārējās saites